Марита Ланге је припадала светском врху бацачица кугле у другој половини 60-их година XX века и почетком наредне деценије. Њен први међународни успех је постигнут током Европског првенства на отвореном 1966. у Будимпешти, када је освојила бронзану медаљу иза совјетске бацачице Надежде Чижове и њене земљакиње Маргите Гумел. На Европским играма у дворани 1968. у Мадриду је освојила бронзану медаљу, поново иза Чижове и Гумелове.